Hailemariam Desalegn
Hailemariam Desalegn sive litteris Aethiopicis ኃይለማሪያም ደሳለኝ ቦሼ (in pago Boloso Sore natus die 19 Iulii 1965) est politicus Aethiopiae et fuit a die 20 Augusti 2012 ad diem 2 Aprilis 2018 primus minister patriae, praesidibus Girma Wolde-Giorgis et denuo Mulatu Teshome.

E populo Wolayta ortus, filius Desalegn Boshe, Hailemariam alumnus est universitatis Neanthopolitanae ubi ingeniariae civili studuit. Deinde Universitatem Technologicam Tamperensem in Finlandia frequentavit. In patriam reditus decanus meruit apud institutum technologiae aquaticae Arba Minch.

Praeses fuit regionis Populorum Australium a die 12 Novembris 2001 usque in mensem Martium 2006. Legatus est ad Parlamentum Aethiopicum ab anno 2005. Minister rerum externarum fuit, primo ministro Meles Zenawi, a die 1 Septembris 2010 ad 21 Septembris 2012. Eodem tempore primus minister vicarius factus est.

Bibliographia 
 "Ethiopian prime minister submits resignation: State media" in Daily Nation (15 Februarii 2018)
 "All parties need a stake in Ethiopia's future, says opposition leader" (16 Februarii 2016) apud Reuters

Nexus externi 
 "Biography of Hailemariam Desalegne" apud Durame
 "Election of Mr. Hailemariam Desalegn as chairman of the African Union (January 28, 2013)" apud France Diplomatie
 "Ethiopia – Who’s Who in the New Cabinet?" (12 Octobris 2010) apud Horn Affairs

Politici Aethiopiae
Gubernatores civitatum
Alumni Universitatis Neanthopolitanae
Alumni Universitatis Technologicae Tamperensis
Ingeniarii